Մենք այս թեմային հանգամանալից երեկ և այսօր անդրադարձել ենք ու հիմա էլ մնում ենք այն կարծիքին, որ գաղտնալսման ու դրա հրապարակայնացման նպատակը եղել է Մարտի 1-ի գործի ողնաշարը ջարդելը, ընթացող գործընթացն ապալեգիտիմացնելը։ Իհարկե, քաղաքական հարթության վրա Նիկոլ Փաշինյանը գտավ ստեղծված իրավիճակի լուծումը՝ հասարակությանն ավելի մոբիլիզացնելով իր, հեղափոխության շուրջը՝ այսպիսով լուծելով նաև Երևանի ավագանու առաջիկա ընտրություններում «Իմ քայլը» դաշինքի համոզիչ հաղթանակի հարցը։